Paco Herrera

Francisco "Paco" Herrera Lorenzo, nado en Barcelona o 2 de decembro de 1953, é un exfutbolista e actual adestrador de fútbol catalán. Xogou na demarcación de centrocampista.

 Traxectoria 
 Como xogador 
Os seus comezos como futbolista profesional xestáronse no CF Damm, do barrio barcelonés de Nou Barris, ao que lle seguiron 15 tempadas máis como xogador de Primeira e Segunda División no CE Sabadell, Sporting de Xixón, Levante UD e CD Badajoz.

 Como adestrador 
Comezou dirixindo as categorías inferiores do CD Badajoz, co que ascendeu en 1992 a Segunda División. Dous anos despois, xa compaxinaba o traballo da Secretaría Técnica co de adestrador, e foi entón cando se trasladou ao CD Numancia, ao que regresou logo de adestrar ao Club Polideportivo Mérida, pero xa en Primeira División.

Posteriormente, encargouse do Albacete Balompié, o Polideportivo Ejido e o Recreativo de Huelva, sempre obtendo bos postos na táboa clasificatoria.

De aí, pasou a ser axudante de Rafa Benítez no Liverpool FC, co que gañou a Liga de Campións da UEFA, a Supercopa de Europa e a FA Cup. Foi ademais subcampión da Copa Intercontinental.

Tras permanecer dous anos no equipo inglés, asinou como director deportivo do RCD Espanyol (equipo para o que traballou durante 3 tempadas, chegando a disputar a final da Copa da UEFA).

Finalmente, en febreiro de 2009 volveu á súa tarefa como adestrador profesional, esta vez no CD Castellón, deixando ao equipo no 6º lugar da táboa clasificatoria.

O 4 de febreiro de 2010 pasou a dirixir ao Villarreal B, en Segunda División, despois do ascenso de Juan Carlos Garrido ao primeiro equipo substituíndo ao destituído Ernesto Valverde.

Tras unha boa campaña, na que deixou ao Villarreal B en sétima posición, o 20 de xuño de 2010, ficha polo Real Club Celta de Vigo"Paco Herrera adestrará ao Celta a próxima tempada" , en www.celtavigo.net..

Tras dúas moi boas tempadas en Vigo ao final das cales acadou o ascenso a Primeira División foi destituído á metade da tempada 2012/13 tras unha mala racha de resultados que levaron ao equipo a postos de descenso. Foi substituído por Abel Resinohttp://www.marca.com/2013/02/18/futbol/equipos/celta/1361174464.html?a=PR27c64385fc3017c7a6ceb84a6548eee32&t=1361206169.

En marzo de 2014 relegado como adestrador do Real Zaragoza. O seu substituto foi Víctor Muñoz.

O 19 de outubro de 2015 foi cesado como adestrador do UD Las Palmas, debido aos malos resultados. O seu substituto foi Quique Setién. 

 Palmarés 
 Como adestrador 
 Campionatos nacionais 
TítuloClubPaísAnoFA CupLiverpool FCInglaterra2006

 Campionatos internacionais 
TítuloClubPaísAnoLiga de Campións da UEFALiverpool FCInglaterra2005Supercopa de EuropaLiverpool FCInglaterra2006

 Notas 

 Véxase tamén 
 Ligazóns externas 
 Datos do xogador en bdfutbol.com 
 Datos do adestrador en bdfutbol.com 

Categoría:Nados en 1953
Categoría:Nados en Barcelona
Categoría:Futbolistas de Cataluña
Categoría:Centrocampistas de fútbol
Categoría:Xogadores do CE Sabadell
Categoría:Xogadores do Sporting de Gijón
Categoría:Xogadores do Levante UD
Categoría:Xogadores do CD Badajoz
Categoría:Adestradores de fútbol de España
Categoría:Adestradores do CD Badajoz
Categoría:Adestradores do CD Numancia
Categoría:Adestradores do Albacete Balompié
Categoría:Adestradores do Polideportivo Ejido
Categoría:Adestradores do Recreativo de Huelva
Categoría:Adestradores do Liverpool FC
Categoría:Adestradores do CD Castellón
Categoría:Adestradores do Villarreal CF B
Categoría:Adestradores do Celta de Vigo
Categoría:Adestradores do Real Zaragoza
Categoría:Adestradores da UD Las Palmas
Categoría:Adestradores do Real Valladolid
Categoría:Adestradores do Sporting de Gijón
Categoría:Directores deportivos de fútbol de España